रंजिश को लेकर व्यक्ति को तेजधार हथियारों से किया जख्मी, केस दर्ज
लुधियाना| व्यक्तिको मारपीट कर तेजधार हथियारों से जख्मी करने वाले आरोपियों पर थाना डिवीजन नंबर 6 पुलिस ने मामला दर्ज किया है। ये मामला इंदिरा काॅलोनी के रहने वाले सुखदेव सिंह की शिकायत पर दर्ज किया गया। आरोपियों की पहचान इंदिरा काॅलोनी के रहने वाले सोनू टार्जन, गुल्लू और उनके नामालूम साथियों के रूप में हुई है। पुलिस को दी शिकायत में सुखविंदर ने बताया कि जनवरी में आरोपी सोनू टार्जन का उसके बेटे के साथ किसी बात पर झगड़ा हुआ था। इसके बाद उसने सोनू टार्जन की शिकायत कर दी, इसी रंजिश में 2 फरवरी को सोनू ने अपने साथियों समेत हमला कर उसे तेजधार हथियारों से वारकर जख्मी कर दिया था। लोगों के इकट्ठा होने पर आरोपी जान से मारने की धमकियां देते हुए फरार हो गए थे।
hin_Deva hin_Deva